༄༅།།རྒྱ་ནག་གིས་ཡུ་གུར་པའི་འཇིགས་སྐུལ་རིང་ལུགས་པར་འཐབ་རྒོལ་བྱེད་ཀྱི་ཡོད་ཅེས་ཞིན་ཅང་ལ་དམ་དྲག་གི་ལས་ཐབས་ཁག་ཅིག་ལག་ལེན་བསྟར་གྱི་ཡོད་པ་དང་།དཔེར་ན་རྒྱ་ནག་གཞུང་གིས་ཞིན་ཅང་གི་ཁ་ཆེའི་ལྷ་ཁང་ཁག་གི་སྒོ་ཁར་ལྕགས་དང་མཚོན་ཆའི་རིགས་ཞིབ་བཤེར་བྱེད་པའི་འཕྲུལ་ཆས་བཙུགས།རྒྱ་ལམ་ཐོག་ཏུ་འགག་སྒོ་བཙུགས་ནས་མི་ལ་སྔོག་བཤེར་དང་འདྲི་གཅོད།རྒྱ་ནག་གཞུང་གིས་ཡོངས་གྲགས་སུ་ཡུ་གུར་པའི་སྐྱེས་པ་ཚོས་རྒྱ་དང་ཁ་སྤུ་འཇོག་མི་ཆོགབུད་མེད་ཚོས་མགོ་རས་དཀྲིས་ནས་གདོང་ཁེབས་རྒྱག་མི་ཆོག་ཅེས་ཁྱབ་བྱས་མེད་མོད།འོན་ཀྱང་ཡུ་གུར་པའི་སྐྱེས་པ་ལོ་ན་༥༠་མ་ལོན་པ་དང་བུད་མེད་ན་གཞོན་ཚོར་མགོ་རས་དཀྲི་བ་དང་གདོང་ཁེབས་རྒྱག་ཏུ་འཇུག་གི་མེད་ཅིང་།རྒྱ་གཞུང་གི་ལས་བྱེད་པ་དང་ན་གཞོན།སློབ་ཕྲུག་རྣམས་ཁ་ཆེའི་ལྷ་ཁང་ལ་ཕྱག་འཚལ་དུ་འགྲོ་བ་དང་སྨྱུང་གནས་སྲུང་བ།ཁོ་ཚོས་ཆོས་ལུགས་ཀྱི་ཆ་བྱད་མཚོན་པའི་རྣམ་པ་གང་ཡང་སྟོན་ཆོག་གི་མེད་པ་དང་།ཉེ་དུས་ནས་རྒྱ་ནག་གཞུང་གིས་ཞིན་ཅང་གི་ཕ་མ་ཚོར་རང་གི་བུ་ཕྲུག་ལ་ཨི་སི་ལམ་དང་ཀོ་རན།མེ་ཀ་དང་ས་ཏམ།ཇཱི་ཧྡ་སོགས་ཁ་ཆེའི་ཆོས་ལུགས་ཀྱི་མཚོན་དོན་ནམ།ཡང་ན་ཁ་ཆེ་ཚོས་རང་གི་མི་རིགས་ཀྱི་དཔའ་བོར་རྩི་བའི་མི་དང་ཁ་ཆེའི་གནས་ཆེན་ཁག་གི་མིང་གི་ཤས་ཆ་རྣམས་བུ་ཕྲུག་གི་མིང་གི་ཆ་ཤས་སུ་གདགས་མི་ཆོགགལ་སྲིད་ཕ་མ་གང་ཞིག་གིས་གཞུང་གི་བཀོད་འདོམས་ལ་མ་མཉན་པར་བུ་ཕྲུག་ཚོར་ཁ་ཆེའི་ཆོས་ལུགས་ལ་འབྲེལ་བ་ཡོད་པའི་མིང་བཏགས་ཚེ།བུ་ཕྲུག་དེར་རྒྱ་ནག་གཞུང་གིས་ཐེམ་ཐོ་མི་སྤྲོད་པ་དང་སློབ་གྲྭར་མི་ཚུད་པའི་དཀའ་ངལ་འབྱུང་སྲིད་ཅེས་ཉེན་བརྡ་བཏང་འདུགཁ་ཤཱི་གྷར་གྲོང་ཁྱེར་གྱི་ཚོང་པ་ཞིག་གིས་གསར་འགོད་པར་སེམས་གཏམ་བརྗོད་དོན།རྒྱ་ནག་གཞུང་གིས་ཞིན་ཅང་གི་ས་གནས་གང་སར་རྒྱ་ལམ་ཐོག་ཏུ་འགག་སྒོ་བཙུགས་ནས་འགྲིམ་འགྲུལ་ལ་དཀའ་ངལ་དང་དལ་འགོར་ཆེན་པོ་འདུགང་ཚོར་རང་གི་ཡུལ་ལུང་འདི་ཨབ་གྷ་ཎི་སི་ཐན་དང་པ་ཀི་སི་ཐན་ལྟ་བུའི་ཟིང་འཁྲུག་ཅན་ཞིག་ལ་འགྱུར་དུ་འཇུག་འདོད་མེད།ཡུ་གུར་པའི་གྲས་སུ་དྲག་སྤྱོད་པ་ཉུང་ཤས་རེ་ཡོད་པ་བདེན།ཡིན་ནའང་རྒྱ་ནག་གཞུང་གིས་ཡུ་གུར་པ་ཡོད་དོ་ཅོག་དྲག་སྤྱོད་པར་ངོས་འཛིན་བྱེད་ཀྱི་ཡོད་པ་འོས་འཚམས་ཤིག་མིན།གལ་སྲིད་རྒྱ་གཞུང་གིས་ཞིན་ཅང་ལ་དམ་དྲག་བྱ་རྒྱུ་ཐལ་དྲགས་